ฟินันซ่าให้สูง6เดือน3.2%ลุยตราสารหนี้
บลจ.เฮโล ออกกองทุนตราสารหนี้ “ฟินันซ่า” 6 เดือน จ่ายสูง 3.2% “ธนชาต” ขาย 3 กองรวด
29 ส.ค. 2555

บลจ.เฮโล ออกกองทุนตราสารหนี้ “ฟินันซ่า” 6 เดือน จ่ายสูง 3.2% “ธนชาต” ขาย 3 กองรวด
นายธีรพันธุ์ จิตตาลาน กรรมการบริหารและประธานเจ้าหน้าที่บริหารบริษัทหลักทรัพย์จัดการกองทุน (บลจ.) ฟินันซ่า เปิดเผยว่า บริษัทเสนอขายกองทุนเปิดฟินันซ่าตราสารหนี้พลัส โรล โอเวอร์ 6 เดือน 1 ครั้งต่อไปในวันที่ 28 ส.ค.-4 ก.ย. 2555 เน้นลงทุนในเงินฝากธนาคารต่างประเทศและตราสารหนี้ในประเทศ รอบการลงทุนประมาณ 6 เดือน ผลตอบแทนประมาณ 3.20% ต่อปี ลงทุนขั้นต่ำ 2,000 บาท
ด้าน น.ส.ทิพวัลย์ เอี่ยมโอภาส ผู้ช่วยกรรมการผู้จัดการ บลจ.ธนชาต กล่าวว่า บริษัทจะเสนอขาย 3 กองทุน โดยตั้งแต่วันที่ 28 ส.ค.-3 ก.ย. 2555 จะเสนอขาย 2 กองทุน ได้แก่ กองทุนเปิดธนชาตตราสารหนี้ต่างประเทศ 1Y1 ลงทุนระยะเวลา 1 ปี ผลตอบแทนประมาณ 3.40% เน้นลงทุนในเงินฝากสกุลเงินต่างประเทศเป็นหลัก
กองทุนเปิดธนชาต Fixed Income 6M2 ลงทุนระยะเวลา 6 เดือน ผลตอบแทนประมาณ 3.15% ต่อปี ลงทุนในเงินฝากต่างประเทศและตราสารหนี้ในประเทศ 
สำหรับกองทุนพันธบัตรรัฐคุ้มครองเงินต้น 3M/2 รอบการลงทุน 3 เดือน ผลตอบแทนประมาณ 2.75% ต่อปี เปิดรับคำสั่งซื้อ–ขายตั้งแต่วันที่ 27 ส.ค.-3 ก.ย. 2555